《蓟门杂咏三首 其三》
清代·周茂源

楼船诸将日蹉跎，传战仍闻禁旅多。濒海未收苍兕甲，远人偏进《白狼歌》。

谁教解缚归雍闿，莫更持书说赵佗。欲借片鸿聊问讯，家园杞菊近如何？

作者简介：初江南华亭人。字宿来。顺治六年进士。官处州知府，募民开凿山路三百五十余里，行人称便。罢官后潜心著述。有《鹤静堂集》等。